《学士院端午贴子二十七首 夫人阁四首》
宋代·苏辙

修厦欺晴日，重帘度细风。
群仙不烦促，长在广寒宫。
寻芳空茂木，斗草得幽兰。
歌舞纤絺健，嬉游玉佩珊。
新煮青筠稻米香，旋抽独{尔虫}薄罗光。
剩堆雕俎添崖蜜，争作轻衫荐寿觞。
御沟绕殿细无声，飞洒彤墀晓气清。
开到石榴花欲尽，阴阴高柳一蝉鸣。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。